ΓΡΑΠΤΗ ΕΡΩΤΗΣΗ E-0206/98 υποβολή: Hiltrud Breyer (V) προς την Επιτροπή (11 Φεβρουαρίου 1998)

Θέμα: Πιστώσεις για τη βιοτεχνολογία και τη γενετική τεχνολογία

1. Σε ποιο ύψος ανέρχονται οι πιστώσεις για τον τομέα της βιοτεχνολογίας και της γενετικής που έχουν εγγραφεί από την Επιτροπή στον προϋπολογισμό και έχουν πράγματι χρησιμοποιηθεί από το 1982;

2. Από ποια προγράμματα και ποιες θέσεις του προϋπολογισμού προέρχονται οι πιστώσεις αυτές;

3. Ποια ποσά έχουν απορροφηθεί, άμεσα ή έμμεσα, από τη βιομηχανία και την έρευνα;

4. Με ποια κριτήρια έχουν κατανεμηθεί οι πιστώσεις αυτές;

Απάντηση της κας Cresson εξ ονόματος της Επιτροπής (15 Απριλίου 1998)

1. και 2. Στο πλαίσιο της διαχείρισης των ερευνητικών της προγραμμάτων η Επιτροπή δεν τηρεί ειδικούς λογαριασμούς όσον αφορά τη χρησιμοποίηση των σχετικών με τη βιομηχανία και τη γενετική τεχνολογία πιστώσεων. Ποικίλα προγράμματα όπως τα Biotech, Biomed, Fair ή Inco χρησιμοποιούν, ενδεχομένως, ανάλογα με τις ανάγκες τους, γενετικές τεχνολογίες που εξυπηρετούν την έρευνα στους τομείς της υγείας, της γεωργίας ή της ενίσχυσης της ανάπτυξης.

Το πρόγραμμα της βιοτεχνολογίας είναι εκείνο που εξαρτάται πιο άμεσα από την πρόοδο της γενετικής. Αξίζει να τονισθεί σχετικά ότι το εν λόγω πρόγραμμα (καθώς και τα προηγούμενα) δεν χρησιμοποιεί αναγκαστικά τη γενετική μηχανική. Αυτή απουσιάζει εξ άλλου από τα περισσότερα έργα του προγράμματος. Οι σχετικοί προϋπολογισμοί έχουν ως εξής:

>TABLE>

3. Στον τομέα της βιοτεχνολογίας, η έρευνα και η βιομηχανία συμβαδίζουν δεδομένου ότι η παραδοσιακή διάκριση μεταξύ βασικής και εφαρμοσμένης επιστήμης έχει εκλείψει. Η βιο-βιομηχανία, από τη μία πλευρά, θεωρεί την κοινοτική βιοτεχνολογική έρευνα αναγκαία για τον εκσυγχρονισμό των βασικών γνώσεων. Από την άλλη, η πανεπιστημιακή έρευνα στον ίδιο τομέα είναι εκείνη που οδηγεί στη δημιουργία των περισσότερων ταχέως εξελισσόμενων καινοτόμων επιχειρήσεων ιδίως στις τεχνολογίες της διάγνωσης και των φαρμάκων.

Όσον αφορά τη συμμετοχή της βιομηχανίας στις συμβάσεις, αυτή έχει ως εξής:

>TABLE>

Αξίζει να σημειωθεί ότι η συμμετοχή της βιομηχανίας στις συμβάσεις γίνεται μέσω μικτών ερευνητικών κοινοπραξιών που περιλαμβάνουν δημόσιους και ιδιωτικούς οργανισμούς. Η προβλεπόμενη συγχρηματοδότηση εκ μέρους της βιομηχανίας είναι ύψους 50% και έχει ως σκοπό την ενίσχυση των προσπαθειών για την επίτευξη των στόχων του προγράμματος.

4. Οι όροι που ισχύουν για τις ανωτέρω χρηματοδοτήσεις περιγράφονται στους ενημερωτικούς φακέλους που διανέμονται στο πλαίσιο του προγράμματος βιοτεχνολογίας. Οι όροι αυτοί συνοψίζονται ως εξής:

- προϋποθέσεις επιλεξιμότητας οι οποίες περιγράφονται υπό μορφή κριτηρίων επιλογής των έργων 7

- όροι που διέπουν τη χρησιμοποίηση των πιστώσεων, την αξιοποίηση των αποτελεσμάτων της έρευνας, τα δικαιώματα και τις υποχρεώσεις των εταίρων, τόσο μεταξύ τους όσο και έναντι της Επιτροπής ή τρίτων μερών (διατάξεις του υποδείγματος σύμβασης) 7

- υποχρέωση του προγράμματος έναντι του συνόλου των συμβάσεων έρευνας (παράρτημα ΙΙ της απόφασης 94/912/ΕΚ του Συμβουλίου της 15ης Δεκεμβρίου 1994 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα της βιοτεχνολογίας (1994-1998) ((ΕΕ L 361 της 31.12.1994.)) να συντελέσει στη διάδοση και την αξιοποίηση των αποτελεσμάτων, να τονώσει τον τεχνολογικό ρόλο των ΜΜΕ, να αποδείξει την τεχνοοικονομική σκοπιμότητα των νέων προϊόντων και μεθόδων που δύνανται να συμβάλουν στην επίτευξη των κοινοτικών στόχων και να ευνοήσει την αξιολόγηση των επιτεύξεων των βιοτεχνολογιών σε ζητήματα ηθικής, νομοθεσίας και κοινωνικών υποθέσεων («ELSA»), στην αντίληψη του κοινού και στις κοινωνικοοικονομικές δραστηριότητες.